[{"text_idx": "#000001", "text": "Bwyd dros ben ag amcan\nElusennau rydyn ni\u2019n cydweithio a\u0302 nhw"}, {"text_idx": "#000003", "text": "Ty\u0302 Matthew \u2013 sut mae bwyd yn uno\u2019r gymuned"}, {"text_idx": "#000004", "text": "Yn 2017 fe greodd sylfaenwyr Ty\u0302 Matthew (menter gan elusen The Hill Church) sefydliad yng nghanol Abertawe i ddarparu lletygarwch a gobaith i bobl mewn angen. Dechreuodd eu cenhadaeth gyda Chaffi Matt, caffi talu-wrth-fynd sy\u2019n paratoi prydau bwyd allan o fwyd fyddai fel arall yn mynd yn wastraff."}, {"text_idx": "#000005", "text": "\u201cRydyn ni wedi bod yn gweithio gyda FareShare ers y dechrau. Fe ddanfonon ni gannoedd o lythyron pan agoron ni gyntaf i fusnesau lleol yn gofyn a oedden nhw\u2019n barod i roi eu bwyd dros ben i ni, a chawson ni ddim un ymateb. O ganlyniad fe ddechreuon ni edrych ar fodelau eraill, a dyna pryd y darganfyddom ni FareShare.\u201d"}, {"text_idx": "#000007", "text": "Rydyn ni\u2019n derbyn cynnyrch becws a gwreiddlysiau gan yr archfarchnadoedd. Gyda FareShare Cymru rydyn ni\u2019n derbyn llawer mwy o gig, pysgod a chynnyrch llaeth."}, {"text_idx": "#000008", "text": "Gyda chymorth cynhwysion FareShare, mae Caffi Matt wedi mynd o weini 30 pryd y dydd i 300. Mae gan y sefydliad 110 o wirfoddolwyr a phedwar aelod o staff sy\u2019n trawsnewid cynhwysion FareShare yn brydau bwyd blasus a maethlon."}, {"text_idx": "#000009", "text": "Gyda\u2019r cyflenwadau bwyd hyn, mae\u2019r ti\u0302m yn ceisio bod yn greadigol a defnyddio cymaint o gynhwysion ag sy\u2019n bosib."}, {"text_idx": "#000010", "text": "[Fe ddefnyddiwn] salad ffres a ffrwythau fel cyfwyd i\u2019r brif fwydlen. Dydyn ni ddim yn gwneud brecwast ragor, ond cyn Covid roedden ni\u2019n arfer darparu brecwast, a gobeithiwn wneud eto yn y dyfodol. \u201cRydyn ni hefyd wedi gwneud pwdin bara menyn, peis pysgod, tsili, cyri, a phob math o bethau. Rydyn ni\u2019n defnyddio pob dim y derbyniwn ni. Ychydig wythnosau yn o\u0302l fe gawson ni melon ddw\u0302r enfawr a nythod meringue. Rydyn ni hefyd wedi cael byrgyrs cig carw, roedd hynny\u2019n rhywbeth unigryw ar y fwydlen."}, {"text_idx": "#000012", "text": "Pan aeth y byd i mewn i gyfnod clo yn ystod Mawrth 2020, parhaodd Ty\u0302 Matthew i ddarparu bwyd i\u2019r gymuned. Fel y dechreuodd y cyfyngiadau godi, agorodd yr elusen ei hardal tu allan fel gwasanaeth te\u0302cawe\u0302, sydd nawr yn darparu bwyd i tua 120 o bobl y dydd."}, {"text_idx": "#000013", "text": "Gyda\u2019r pandemig yn dal i effeithio ar bobl, a\u2019r cynnydd yng nghostau byw ar draws y D.U., creodd Ty\u0302 Matthew restr o fwydydd nad oedd angen arnyn nhw ar gyfer eu bwydlenni ar gyfer cynllun rhannu bwyd."}, {"text_idx": "#000014", "text": "Ni ddylai pobl orfod dewis rhwng bwyd a chysur sylfaenol. Mae pobl bendant yn cael trafferth fforddio pethau. Rydyn ni\u2019n clywed llawer o bobl yn so\u0302n am gostau gwasanaethau sy\u2019n rhy uchel, felly maen nhw\u2019n troi aton ni am gymorth gyda bwyd. Rydyn ni wedi gweld llawer mwy o bobl yn dibynnu ar ein cynllun rhannu bwyd nag oedden ni gynt."}, {"text_idx": "#000015", "text": "Yn ogystal a\u0302 mynd i\u2019r afael a\u0302 thlodi bwyd, mae Caffi Matt yn lle diogel i bobl fwynhau pryd o fwyd twym a chwmni eraill."}, {"text_idx": "#000016", "text": "Dw i\u2019n meddwl bod pobl wir yn bondio dros fwyd. Mae\u2019n ffordd hawdd o wneud i rywun wenu ac i wneud i bobl agor lan ychydig. Pan mae gennych chi fol llawn mae\u2019n gwneud gwahaniaeth mawr i\u2019ch lles cyffredinol. Rydyn ni wir wedi dod a\u0302\u2019r gymuned yn agosach, a fuasem ni ddim yn gallu gwneud dim o hyn heb FareShare."}]